ZAPISNIK

7. seje sveta Krajevne skupnosti Nova Gorica, ki je bila, 28. junija 2023, ob 17.15 v prostorih Krajevne skupnosti, Erjavčeva 4, Nova Gorica

**Prisotni:** Gregor Humar, Iztok Nemec, Sanja Markočič, Bojan Horvat, Neli Skočaj, Darija Bratina, Oton Mozetič, Mateja Humar, Irena Jevšček, Valter Adamič

**Ostali prisotni:** Melanija Kerševan

**Odsotni-opravičili:** Vesna Vitez, Ingrid Černe, Radovan Ličen

**Predlog dnevnega reda:**

1. Pregled in potrditev zapisnika 6. redne seje

2. Predlog poročila o delu KS Nova Gorica v prvem polletju

3. Odlok o spremembah in dopolnitvah Odloka o občinskem prostorskem načrtu MONG

4. Potrditev naročilnic in pogodb

6. Vprašanje in pobude

Predsednik Sveta je preveril navzočnost. Prisotnih je 10 svetnikov. Seja je sklepčna.

Predlog dnevnega reda je bil sprejet.

**ad 1)**

Pregled in potrditev zapisnika 6. seje

Na zapisnik 6. seje ni bilo pripomb.

**Sklep:** Sprejme se zapisnik 6. seje Sveta KS Nova Gorica, ki je bila 30. 5. 2023.

Sklep je bil soglasno sprejet.

**ad 2)**

Predlog poročila o delu KS Nova Gorica v prvem polletju

Dopolniti s poudarkom o delu Hortikulturne komisije.

Svetnica Darija Bratina je povedala, da so opravili podroben ogled na terenu Erjavčeva, avtobusna postaja, Cankarjeva, Gregorčičeva, Kidričeva, … Vsi člani komisije so se strinjali, da v Novo Gorico ne spadajo iglavci. Predlagali bodo tudi, da se o vseh projektih, ki jih delajo v metu posvetujejo s Hortikulturno komisijo.

**Sklep:**

Sprejme se poročilo o delu KS Nova Gorica v prvem polletju, od 1. 1. 2023 do 30. 6. 2023.

Sklep je bil soglasno sprejet.

**ad 3)**

Odlok o spremembah in dopolnitvah Odloka o občinskem prostorskem načrtu MONG

Predsednik Sveta KSNG je povedal, da se Odlok 7 nanaša na razvojne projekte in da je do 16. julija čas za pripombe. Drugi del Odloka o spremembah (9) bo vezan na stanovanjsko gradnjo in bo javno razgrnjen jeseni.

Predlagal je, da vsak posameznik Odlok o spremembah pregleda in obvesti tudi krajane, da ne bo potem pripomb glede obveščenosti. Postopek sprememb je zelo dolg in je prav, da se vsak posameznik aktivno in pravočasno vključi.

**ad 4 )**

Potrditev naročilnic in pogodb

|  |  |  |  |
| --- | --- | --- | --- |
| Arctur d.o.o. | 16/2023 | Vzdrževanje in gostov. spletne strani | 110,00 |
| Otis d.o.o. | 17/2023 | zastave 150x300, 6 kos | 360,00 |
| Tadej Kavčič s.p. | 18/2023 | pogostitev 16. 6. 2023 | 400,00 |
| Zavod RESET | 19/2023 | plakat, zgibanke, vabila /%. obletnica | 419,00 |
| Copigraf Faganelj | 20/2023 | Zgibanke (ponatis), plakat | 161,80 |
| Sandi kokošar s.p. | 21/2023 | Ozvočenje prireditve 13. in 16. 6. 2023 | 400,00 |
| Aleš Testen s.p. | 22/2023 | Pogostitev 13. 6. 2023 | 456,62 |
| Radoš Bolčina s.p. | 23/2023 | Nastop in povezovanje 13. 6. 2023 | 400,00 |
| MePZ Nova Gorica | 24/2023 | Nastop 13. 6. 2023 | 250,00 |
| Dušan kovačič | 25/2023 | Prevoz miz 13. 6. 2023 | 50,00 |
| Petra Brumat s.p. | 26/2023 | Vrtnice | 26,48 |
| SAZAS | pogodba | avtorski honorar | 24,89 |

Naročilnice se v večini nanašajo na prireditvi ob krajevnem prazniku 13. in 16. junija 2023.

**Sklep:**

Potrdi se izdane naročilnice v obdobju od 1. do 28. junija 2023.

Sklep je bil soglasno sprejet.

**ad 5)**

Vprašanje in pobude

**5-1**) Svetnik Oton Mozetič je predlagal, da se oživi ploščad med stavbo KS in Hitovo poslovno stavbo tako, da se pripravi manjše prireditve. Ploščad se je pokazala za zelo primeren prostor tako ob prireditvi Krajevne skupnosti kot tudi ob Prazniku glasbe.

**Sklep:**

Sprejme se pobudo svetnika Otona Mozetiča.

Sklep je bil soglasno sprejet.

**5-2)** KS Nova Gorica je v letu 2016 sprejela Pravilnik o uporabi poslovnih prostorov in hkrati tudi cenik za oddajo prostorov. Obratovalni stroški so v tem času narasli, zato je potrebno tudi ustrezno prilagoditi cenik. Uporaba galerije Frnaža 100,00 EUR dnevno, uporaba sejne sobe pa 20,00 EUR na uro.

**Sklep:**

Sprejme se cenik oddaje prostorov v uporabo: Galerija Frnaža 100,00 EUR dnevno, sejna soba 20,00 EUR na uro.

Sklep je bil soglasno sprejet.

S sprejetim sklepom obvestimo zainteresirane za uporabo prostorov. Cenik se objavi na spletni strani.

**5-3)** Svetnik Bojan Horvat je opozoril na ekološki otok na Gregorčičevi ulici iz katerega tako zaudarja (zlasti poleti), da stanovalci bloka ne morejo odpirati oken. Pred leti je bilo ob ekološkem otoku posajeno drevo, ki je neprijetne vonjave "zadržalo", po nadomestitvi z novim manjšim drevesom pa temu ni več tako. Predlagal je , da se o tem obvesti ustrezne občinske službe.

Seja se je zaključila ob 18.45.

Številka: 900-12/2023

Zapisnik je bil sprejet na 8. seji, ki je bila 31. 7. 2023.

Zapisala:

Melanija Kerševan

Predsednik Sveta KS Nova Gorica:

Gregor Humar

 